บิ๊กตู่ ย้ำ รายชื่อ ครม.ใหม่เรียบร้อย -นฤมล ยัน รับได้หมด หากหลุดโผ
บิ๊กตู่ อารมณ์ดี ฉีกยิ้ม ย้ำคำเดิม รายชื่อ ครม.ใหม่ เรียบร้อย ด้าน นฤมล รับได้หมด หากหลุดโผ น้อมรับการตัดสินใจ นายกฯ ลั่น ไม่ผิดหวังอยู่ที่ไหนก็ทำงานได้เมื่อเวลา 12.30 น.วันที่ 22 ก.ค. ที่ทำเนียบรัฐบาล ภายหลัง พล.อ.ประยุทธ์ จันทร์โอชา นายกรัฐมนตรี และรมว.กลาโหม เป็นประธานการประชุม ศบค.ชุดใหญ่ ผู้สื่อข่าวได้สอบถามว่าขณะนี้รายชื่อคณะรัฐมนตรี (ครม.) ชุดใหม่เรียบร้อยแล้วใช่หรือไม่ โดย พล.อ. ประยุทธ์ กล่าวว่า เรียบร้อย ไม่มีอะไร พร้อมทำท่าผายมือทั้ง 2 ข้าง และหันมายิ้มให้ผู้สื่อข่าวอย่างอารมณ์ดีด้านนางนฤมล ภิญโญสินวัฒน์ โฆษกประจำสำนักนายกรัฐมนตรี และเหรัญญิกพรรคพลังประชารัฐ กล่าวถึงกระแสข่าวที่มีรายชื่อว่าล่าสุดหลุดจากโผ ครม.ใหม่ ที่เดิมทีมีชื่อว่าจะดำรงตำแหน่งรัฐมนตรีประจำสำนักนายกรัฐมนตรี ว่า ไม่มีปัญหา ทุกอย่างทุกอย่างขึ้นอยู่กับการตัดสินใจของนายกรัฐมนตรี ไม่ว่าจะอยู่ตำแหน่งไหนก็สามารถทำงานได้เมื่อถามว่า ขณะนี้นายกฯ และพล.อ.ประวิตร วงษ์สุวรรณ รองนายกรัฐมนตรีและหัวหน้าพรรคพลังประชารัฐ แจ้งหรือส่งสัญญาณอะไรมาชัดเจนแล้วใช่หรือไม่ นางนฤมล กล่าวว่า ไม่ได้แจ้ง รวมถึงในพรรคพลังประชารัฐ ก็ยังไม่ได้มีการแจ้งอะไรมาแต่อย่างใดเมื่อถามย้ำว่า แสดงว่าไม่ว่าจะออกมาในรูปแบบไหนรับได้ใช่หรือไม่ นางนฤมล กล่าวว่า เมื่อวานที่พูดคุยกันในพรรคก็เป็นเช่นนี้ ซึ่งเป็นอำนาจของนายกฯ และวันนี้ก็รู้สึกสบายใจ และทุกอย่างก็ปกติดีเมื่อถามว่า แสดงว่าขณะนี้ทุกอย่างชัดเจนแล้วใช่หรือไม่ นางนฤมล กล่าวว่า ตนก็ไม่รู้ เมื่อถามว่ารู้สึกผิดหวังหรือไม่หากไม่ได้ตำแหน่ง นางนฤมล กล่าวว่า ไม่ผิดหวัง ไม่มีอะไรค่ะ
บิ๊กตู่ อารมณ์ดี ฉีกยิ้มย้ำคำเดิม รายชื่อ ครม.ใหม่ เรียบร้อย ด้าน นฤมล รับได้หมด หากหลุดโผ น้อมรับการตัดสินใจ นายกฯ ลั่น ไม่ผิดหวังอยู่ที่ไหนก็ทำงานได้
ปรับครม.,ประยุทธ์ จันทร์โอชา,ข่าวทั่วไป